laion/Wikipedia-Exotic huggingface dataset:
বিজয় মাঞ্জরেকার

বিজয় লক্ষ্মণ মাঞ্জরেকার (মারাঠি: विजय मांजरेकर; উচ্চারণ; জন্ম: ২৬ সেপ্টেম্বর, ১৯৩১ - মৃত্যু: ১৮ অক্টোবর, ১৯৮৩) বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে ভারত দলের পক্ষে ৫৫ টেস্টে অংশগ্রহণ করেছেন বিজয় মাঞ্জরেকার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও দলের প্রয়োজনে ডানহাতে অফ-ব্রেক বোলিং করতেন। ছোটখাটো গড়নের অধিকারী ছিলেন তিনি। কাটার ও হুকের সাহায্যে ব্যাটিংকালে রানের ফুলঝুরি ঝরাতেন। ব্যাটিংয়ের পাশাপাশি মাঝেমধ্যে অফ-স্পিনার ও উইকেট রক্ষকের দায়িত্ব পালন করতেন। রঞ্জী ট্রফিতে ৬টি দলের পক্ষে খেলেছেন তিনি। বোম্বে, বাংলা, উত্তরপ্রদেশ, রাজস্থান, অন্ধ্রপ্রদেশ ও মহারাষ্ট্র ক্রিকেট দলের প্রতিনিধিত্ব করেছেন। ৫৭.৪৪ গড়ে ঐ প্রতিযোগিতায় ৩,৭৩৪ রান তুলেন। ১৯৫১ সালে সফরকারী ইংল্যান্ড দলের বিপক্ষে কলকাতার ইডেন গার্ডেন্সে বিজয় মাঞ্জরেকারের টেস্ট ক্রিকেটে অভিষেক ঘটে। অভিষেকেই ৪৮ রানের দর্শনীয় ইনিংস উপহার দেন তিনি। একই দলের বিপক্ষে জুন, ১৯৫২ সালে হেডিংলিতে ১৩৩ রানের মনোজ্ঞ প্রথম শতরানের সন্ধান পান। এটিই ইংল্যান্ডে তার প্রথম টেস্ট ছিল ও বয়স মাত্র ২০ ছিল। তিনি যখন ব্যাটহাতে মাঠে নামেন, তখন ভারতের সংগ্রহ ছিল ৩৪২। ট্রুম্যান, বেডসার ও লেকারের ন্যায় বিখ্যাত বোলারদের উপস্থিতি স্বত্ত্বেও তিনি ছিলেন বেশ সপ্রতিভ। ১৯৫২ সালের হেডিংলি টেস্টের দ্বিতীয় ইনিংসে বিধ্বস্ত ভারত দলের ০/৪ সূচনায় পঙ্কজ রায়, দত্তজীরাও গায়কোয়াড় ও মাধব মন্ত্রীর সাথে তিনিও জড়িত ছিলেন। ফ্রেড ট্রুম্যানের বোলিং তোপের মুখে পড়েন তারা। বিজয় হাজারের সাথে ২২২ রানের জুটি গড়ে ভবিষ্যতের সম্ভাবনার কথা জানান দেন। তবে শুরুরদিকের প্রতিশ্রুতিশীলতার পথে নিজের ওজন ও পায়ের কারুকাজ বাঁধার কারণ হয়ে দাঁড়ায়। তবে টেস্ট খেলোয়াড়ী জীবন ৩৯ গড়ে পৌঁছে। ১৯৬১-৬২ মৌসুমে সফরকারী ইংল্যান্ডের বিপক্ষে সেরা সিরিজ খেলেন। ৮৩.৭১ গড়ে ৫৮৬ রান তুলেন। তন্মধ্যে খেলোয়াড়ী জীবনে সংগৃহীত ৭ সেঞ্চুরির মধ্যে ব্যক্তিগত সর্বোচ্চ ১৮৯ রানের ইনিংস খেলেন ফিরোজ শাহ কোটলা মাঠে। আরেকটি উল্লেখযোগ্য ক্রীড়াশৈলী প্রদর্শন করেন ১৯৬৪-৬৫ মৌসুমে অস্ট্রেলিয়ার বিপক্ষে। ৫৯ ও ৩৯ রানের ইনিংস খেলে টেস্ট জয়ে প্রভূতঃ ভূমিকা রাখেন। জীবনের শেষ ইনিংসেও বেশ ভালো খেলেন। ফেব্রুয়ারি, ১৯৬৫ সালে মাদ্রাজের এমএচিদাম্বরাম স্টেডিয়ামে সফরকারী নিউজিল্যান্ডের বিপক্ষে এ কীর্তিগাঁথা রচনা করেন। কোন ছক্কা বাদেই সর্বাধিক ৩,২০৮ রান তুলে রেকর্ড গড়েন। পরবর্তীতে ইংল্যান্ডের জোনাথন ট্রট তার এ রেকর্ড ভেঙ্গে ফেলে নিজের করে নেন। ১৮ অক্টোবর, ১৯৮৩ তারিখে ৫২ বছর বয়সে মাদ্রাজে বিজয় মাঞ্জরেকারের দেহাবসান ঘটে। ভারতের প্রথিতযশা টেস্ট ক্রিকেটার সঞ্জয় মাঞ্জরেকারের পিতা তিনি। Walmsley, Keith (২০০৩)। Mosts Without in Test Cricket। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। . পলি উমরিগড় অপূর্ব সেনগুপ্ত সঞ্জয় মাঞ্জরেকার আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা ইএসপিএনক্রিকইনফোতে বিজয় মাঞ্জরেকার (ইংরেজি) ক্রিকেটআর্কাইভে বিজয় মাঞ্জরেকার (সদস্যতা প্রয়োজনীয়) (ইংরেজি)
খনন

খনন (ইংরেজি: Mining) বলতে সাধারণভাবে ভূ-ত্বক থেকে ব্যবহারিক গুণাগুণসম্পন্ন খনিজ পদার্থ আহরণের প্রক্রিয়াকে বোঝায়। ভূ-গর্ভস্থ খনিতে ও ভূ-পৃষ্ঠে উন্মুক্ত খনি, দুই স্থানেই খনন প্রক্রিয়া ঘটতে পারে। আধুনিক প্রযুক্তির মাধ্যমে সমুদ্র তলদেশ থেকেও আজকাল ধাতব আকরিক উত্তোলন সম্ভব হচ্ছে। তবে গ্যাস, পেট্রোলিয়াম ও সালফার মূলত ভূ-পৃষ্ঠে ফুটো করে উত্তোলন করা হয় বলে এগুলি নিষ্কাশনের প্রক্রিয়াকে খননের আওতায় ধরা হয় না। খনিজ পদার্থ বলতে প্রকৃতিতে প্রাপ্ত এমন কোন পদার্থকে বোঝায় যার রাসায়নিক গঠন ও ভৌত বৈশিষ্ট্য নির্দিষ্ট। আকরিক বলতে কোন খনিজ পদার্থ বা একাধিক খনিজ পদার্থের সমন্বয়কে বোঝায় যা থেকে কোন ব্যবহারযোগ্য পদার্থ, যেমন কোন ধাতু নিষ্কাশন করা যায় এবং বাজারে এমন দামে বিক্রি করা যায় যা পদার্থটি খনন ও প্রক্রিয়াকরণের ব্যয় নির্বাহ করেও লাভের সন্ধান দেয়। প্রকৃতিতে প্রাপ্ত বস্তুগুলিকে ধাতব (যেমন - সোনা, লোহা, তামা, ইত্যাদি) এবং অধাতব (যেমন - কয়লা, বক্সাইট, বোরাক্স, কোয়ার্টজ, ইত্যাদি) এই দুই ভাগে ভাগ করা হয়।
বিকাশ গুপ্তা

বিকাশ গুপ্তা হচ্ছেন একজন ভারতীয় টেলিভিশন অনুষ্ঠান প্রযোজক, সৃজনশীল পরিচালক, চিত্রনাট্যকার, উপস্থাপক এবং অভিনেতা। তিনি ২০১৭ সালে জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন, যেখানে তিনি ৩য় স্থান অধিকার করেন। বিকাশ গুপ্তা ৭ মে ১৯৮৭ সালে জন্মগ্রহণ করেন। তিনি হচ্ছেন বলিউড অভিনেতা সিদ্ধার্থ গুপ্তার বড় ভাই। বিকাশ গুপ্তা একতা কাপুরের বালাজী টেলিফিল্মের সৃজনশীল প্রধান ছিলেন। সেসময় তিনি মহাভারত, কিউকি সাস ভি কভি বহু থি এবং কি দেশ ম্যায় হ্যায় মেরা দিলের মতো অনুষ্ঠান পরিচালনা করেছেন। পরবর্তীতে তিনি তার নিজস্ব প্রযোজনা স্টুডিও, "দ্য লস্ট বয় প্রোডাকশন" শুরু করেন। এর মাধ্যমে তিনি জনপ্রিয় টেলিভিশন অনুষ্ঠান গুমরাহ: এন্ড অফ ইনসেন্স, ক্যায়সি ইয়ে ইয়ারিয়া, ভি দ্য সিরিয়াল, ইয়ে হ্যায় আশিকি এবং এমটিভি ওয়েবড পরিচালনা করেছেন। পরবর্তীতে তিনি এমটিভি ইন্ডিয়ার প্রোগ্রামিং প্রধান হিসেবে কাজ করেছেন। "Bigg Boss 11: Who is Vikas Gupta? Profile, Biography, Photos and Video"। The Indian Express। ৪ অক্টোবর ২০১৭।  "Bigg Boss 11 contestant Vikas Gupta: All you wanted to Know About the Kaisi Yeh Yaariyan Actor and Producer"। ২০১৭-১০-০১।  "Vikas Gupta- Bigg Boss 11 Contestant: Biography"। ২ অক্টোবর ২০১৭।  "My brother Vikas is being mistreated in Bigg Boss house: Siddharth Gupta"। Times of India। ১০ অক্টোবর ২০১৭।  Ekta Kapoor finds her hero by chance – Times of India. Timesofindia.indiatimes.com (16 May 2014). Retrieved on 2017-11-15. উইকিমিডিয়া কমন্সে বিকাশ গুপ্তা সংক্রান্ত মিডিয়া রয়েছে। দাপ্তরিক ওয়েবসাইট টুইটারে বিকাশ গুপ্তা ইন্সটাগ্রামে বিকাশ গুপ্তা ইন্টারনেট মুভি ডেটাবেজে বিকাশ গুপ্তা (ইংরেজি)
সিদ্ধার্থ গুপ্তা

সিদ্ধার্থ গুপ্তা হচ্ছেন একজন ভারতীয় চলচ্চিত্র অভিনেতা। তিনি একতা কাপুর এবং বিজয় নাম্বিয়ারের যৌথ উদ্যোগে নির্মিত কুকু মাথুর কি ঝান্ড হো গায়ি-এ অভিনয়ের মাধ্যমে বলিউডে অভিষেক করেন। এই চলচ্চিত্রটি জাতীয় পুরস্কার প্রাপ্ত বিজ্ঞাপন নির্মাতা আমান সাচদেব দ্বারা পরিচালিত হয়েছিল। সিদ্ধার্থ গুপ্তা ভারতের উত্তরাখন্ডের দেরাদুনে তার শৈশব অতিবাহিত করেছেন। পরবর্তীতে তিনি পড়াশুনা করার জন্য দুবাইয়ে পাড়ি জমান, যেখানে তিনি প্রকৌশলবিদ্যায় অধ্যয়ন করেছেন। সিদ্ধার্থের ভাই, বিকাশ গুপ্তা হচ্ছেন এমটিভি ইন্ডিয়ার ভারপ্রাপ্ত প্রোগ্রামার, একজন প্রযোজক, অভিনেতা, চিত্রনাট্যকার এবং রিয়্যালিটি টেলিভিশন তারকা। সিদ্ধার্থ গুপ্তা মাত্র ২০ বছর বয়সে তার প্রথম চলচ্চিত্রে অভিনয় করেন। অতঃপর তিনি তার ক্যারিয়ারে একটি বিরতি দেন এবং বর্তমানে তিনি মার্কিন যুক্তরাষ্ট্রে অবস্থিত একটি অভিনয় স্কুলে কাজ করছেন। সিদ্ধার্থ গুপ্তা চলচ্চিত্রে তার অভিনয়ের জন্য সকলের কাছ থেকে ইতিবাচক প্রতিক্রিয়া পেয়েছিলেন। পরবর্তীতে তিনি বালাজী প্রোডাকশনের সাথে তিনটি চলচ্চিত্রের জন্য চুক্তি স্বাক্ষর করেন। ২০১৭ সালে তিনি আল্ট বালাজীর রাগিনী এমএমএস: রিটার্নসে প্রধান ভূমিকা পালন করেছেন। Siddharth ‘Kuku Mathur’ Gupta to host TV show – Times of India. Timesofindia.indiatimes.com (25 May 2014). Retrieved on 2016-02-25. Kuku Mathur Ki Jhand Ho Gayi Movie Review, Trailer, & Show timings at Times of India. Timesofindia.indiatimes.com. Retrieved on 25 February 2016. Balaji & Bejoy Nambiars film titled Kuku Mathur Ki Jhand Ho Gayi – Bollywood Movie News. Indiaglitz.com (14 November 2012). Retrieved on 2016-02-25. Siddharth Gupta: Every youngster including me wishes to work with Sunny Leone! – Bollywood News & Gossip, Movie Reviews, Trailers & Videos at. Bollywoodlife.com (28 May 2014). Retrieved on 2016-02-25. Ekta Kapoor finds actor Siddharth Gupta 'cute' ওয়েব্যাক মেশিনে আর্কাইভকৃত ১৬ সেপ্টেম্বর ২০১৮ তারিখে. Tellychakkar.com (20 May 2014). Retrieved on 2016-02-25. Ekta Kapoor finds her hero by chance – Times of India. Timesofindia.indiatimes.com (16 May 2014). Retrieved on 2016-02-25. Trouble for Ekta Kapoor's film Kuku Mathur Ki Jhand Ho Gayi : Bollywood, News – India Today. Indiatoday.intoday.in (13 May 2014). Retrieved on 2016-02-25. Kuku Mathur Ki Jhand Ho Gayi: Small and simple. The Hindu (30 May 2014). Retrieved on 2016-02-25. Kuku Mathur Ki Jhand Ho Gayi movie review: A sweet film that deserves a chance! – Bollywood News & Gossip, Movie Reviews, Trailers & Videos at. Bollywoodlife.com (30 May 2014). Retrieved on 2016-02-25. Debutant Siddharth Gupta gets rave reviews for his movie “Kuku Mathur ki Jhand Ho Gayi”. Bollywooddhamaka.in (30 May 2014). Retrieved on 2016-02-25. Hero by chance. Mumbai Mirror (16 May 2014). Retrieved on 2016-02-25. উইকিমিডিয়া কমন্সে সিদ্ধার্থ গুপ্তা সংক্রান্ত মিডিয়া রয়েছে। ইন্সটাগ্রামে সিদ্ধার্থ গুপ্তা ইন্টারনেট মুভি ডেটাবেজে সিদ্ধার্থ গুপ্তা  (ইংরেজি)
একলাখী সমাধিসৌধ

একলাখী সমাধিসৌধ ভারতের পশ্চিমবঙ্গের মালদা জেলার পান্ডুয়ায় অবস্থিত একটি সমাধিসৌধ। এটি ১৪২৫ সালের দিকে নির্মিত হয়েছিল। এটিতে তিনটি সমাধি রয়েছে, সম্ভবত রাজা গণেশের পুত্র সুলতান জালালুদ্দিন মুহম্মদ শাহ, তার স্ত্রী এবং পুত্র শামসুদ্দিন আহমদ শাহের, কিন্তু শনাক্তকরণ নিয়ে বিতর্ক রয়েছে। কাঠামোটি একটি ঢালু ছাদ সহ একটি গ্রামের কুঁড়েঘরের চিত্রিত করে এবং বাংলার সালতানাতের সময় নির্মিত অন্যান্য বিভিন্ন ভবনের নমুনা হিসাবে কাজ করে। সমাধিটি ১৫ শতকের গোড়ার দিকে নির্মিত হয়েছিল (আনু. ১৪২৫)। এখানে তিনটি সমাধি রয়েছে। একটি সমাধি সুলতান জালালুদ্দিন মুহম্মদ শাহ, তার স্ত্রী ও পুত্র শামসুদ্দিন আহমদ শাহের অন্য দুটি সমাধি বলে মনে করা হয়। এই সমাধিগুলির অভিযোজন এবং সনাক্তকরণ বিতর্কিত। জালালুদ্দিন ছিলেন রাজা গণেশের পুত্র এবং পরে ইসলাম গ্রহণ করেছিলেন। তিনি ছিলেন বাংলার প্রথম স্থানীয় মুসলিম রাজা এবং পান্ডুয়া থেকে শাসন করা বাংলার শেষ সুলতান। ঐতিহ্য অনুসারে, সমাধিটি নির্মাণে এক লক্ষ টাকা (₹১,০০,০০০) খরচ হয়েছে। সমাধিটির নাম "একলাখি" (আক্ষ. 'এক লাখের') পরিমাণ থেকে। সমাধিটি একটি ভারতীয় পুরাতত্ত্ব সর্বেক্ষণ তালিকাভুক্ত স্মৃতিস্তম্ভ। সমাধিটি বাংলায় একটি একক গম্বুজ সহ প্রাচীনতম টিকে থাকা বর্গাকার আকৃতির ভবন। ইটের কাঠামো ৪ মি (১৩ ফু) পুরু দেয়াল এবং একটি অষ্টভুজ আকৃতির অভ্যন্তর, যা একসাথে প্রয়োজনীয় স্কুইঞ্চের আকারকে ছোট করে। সমাধিটিতে একটি মসৃণভাবে বাঁকা কার্নিশ, দেয়ালে পোড়ামাটির অলঙ্করণ এবং কোণে নিযুক্ত টাওয়ার রয়েছে। কার্নিশ বর্গাকার স্কুইঞ্চে গোলার্ধের গম্বুজটিকে সমর্থন করে। এ সমাধিসৌধ নির্মাণের অনুপ্রেরণা এসেছে বিহার শরীফে অবস্থিত ইবরাহিম বাইয়ুর সমাধির (১৩৫৩ খ্রি.) মাধ্যমে এবং দিল্লির কুওয়াতুল ইসলাম মসজিদের পেছনে অবস্থিত সুলতান ইলতুৎমিশের সমাধি (১২৩৬ খ্রি.) থেকে। সমাধিটি ৭৫ ফুট (২৩ মি) চওড়া এবং ২৫ ফুট (৭.৬ মি) উচ্চতায়। গম্বুজের ব্যাস ৪৬ ফুট (১৪ মি) । এর প্রতিটি সম্মুখভাগে একটি করে দরজা রয়েছে। প্রতিটি দরজায় একটি সূক্ষ্ম খিলান রয়েছে। অভ্যন্তরীণ চেম্বারের পরিমাপ ৪৭ ফুট (১৪ মি) এবং কোন উইন্ডো নেই। ঐতিহাসিক পারভীন হাসান লিখেছেন যে স্থাপত্যটি প্রাক-ইসলামী বাংলার ইটের মন্দির থেকে অনুপ্রাণিত হতে পারে। জালালুদ্দিন যেহেতু বাংলার প্রথম স্থানীয় মুসলিম রাজা, তাই তিনি তার শিকড়কে তুলে ধরে সাধারণ বাঙালি শৈলীতে সমাধিটি নির্মাণ করেছিলেন। সমাধিসৌধের কাঠামোটি একটি ঢালু ছাদ তৈরির ছাদ সহ একটি খড়ের কুঁড়েঘরের প্রতিনিধিত্ব করে। এটি স্বতন্ত্র বাংলা স্থাপত্যের প্রাচীনতম উদাহরণ যা বাংলা সালতানাতের সময়কালে এবং পরবর্তীকালে জনপ্রিয় হয়েছিল। দেয়ালে টেরাকোটা খোদাই করা অষ্টভুজাকার টাওয়ারটি কাঠামোকে শক্তিশালী করছে খোদাই করা সজ্জিত গেট এবং দেয়াল Ziyauddin Desai (১৯৭০)। Indo-Islamic architecture। Publications Division Ministry of Information & Broadcasting। আইএসবিএন 9788123024066।  Percy Brown (২০১৩)। Indian Architecture (The Islamic Period)। Read Books। আইএসবিএন 9781447494829।  "Eklakhi Mausoleum"। ASI Kolkata। সংগ্রহের তারিখ ২৩ মার্চ ২০১৯।  Hasan 2007। Catherine B. Asher (১৯৯২)। Architecture of Mughal India। Cambridge University Press। পৃষ্ঠা 9। আইএসবিএন 9780521267281।
১৫০৫-এর লো মুসতাং ভূমিকম্প

১৫০৫ লো মুসতাং ভূমিকম্প ৬ জুন ১৫০৫ সালে সংগঠিত হয়। এই ভূমিকম্পের মাত্রা ছিল ৮.২ এবং ৮.৮ এর মধ্যে, যা নেপালের ইতিহাসে এটাকে একটি সবচেয়ে ধ্বংসাত্মক ভূমিকম্প হিসেবে পরিণত করেছে। এই ভূমিকম্পটির ফলে তৎকালীন নেপালের প্রায় ৩০ শতাংশ লোক মারা যায়। ঐতিহাসিক ভূমিকম্পের তালিকা নেপালের ভূমিকম্পের তালিকা Jha, Madan Kumar (২০১০)। Natural and Anthropogenic Disasters: Vulnerability, Preparedness and Mitigation। New Delhi: Springer। পৃষ্ঠা 25–26। আইএসবিএন 978-90-481-2497-8।  Bilham R.; Ambraseys N.N. (২০০৫)। "Apparent Himalayan slip deficit from the summation of seismic moments for Himalayan earthquakes, 1500 – 2000" (পিডিএফ)। Current Science। 88 (10): 1658–1663। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ডিসেম্বর ২০১৭।  "Himalayan Earthquake Research"। unr.edu। ২০১৫-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৮-২১।
চাঁদড়া জমিদার বাড়ি

চাঁদড়া জমিদার বাড়ি বাংলাদেশের ঢাকা বিভাগের ফরিদপুর জেলার অন্তর্ভুক্ত আলফাডাঙা উপজেলার চাঁদড়া গ্রামের এক ঐতিহাসিক জমিদার বাড়ি। প্রায় ৮৩ বছর আগে এই ঐতিহাসিক চাঁদড়া জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন গির্জাকণ্ঠ মুখোপাধ্যায়। গির্জাকণ্ঠ মুখোপাধ্যায় প্রথমে মাগুরা জেলার মহম্মদপুর উপজেলার নায়েব ছিলেন। এখানে নায়েব থাকায় অবস্থায় তিনি অনেক অর্থ সম্পদের মালিক হন এবং চাঁদড়া গ্রামে জমিদারি প্রতিষ্ঠা করেন। জমিদারের ৩ ছেলে ছিল, বড় ছেলের নাম ব্যাচা মুখোপাধ্যায় আর ছোট ছেলের নাম শিবুপ্রসাদ মুখোপাধ্যায় কিন্তু মেঝো ছেলের নাম জানা যায়নি। জমিদারের একজন মৌরি ছিল, যার নাম কেশব চন্দ্র। তখনকার সময় জমিদার বাড়িটির অবস্থান ছিল মধুমতি নদীর তীরে এবং সেখানে ঘাট ছিল। সেই সুবাধে জমিদার বাড়ির কয়েকটি বড় বড় নৌকা ছিল। যেগুলো জমিদারদের চলাচল এবং তাদের মালামাল পরিবহন করার জন্য ব্যবহার করা হতো। জমিদার গির্জাকণ্ঠ মুুখোপাধ্যায় তখনকার সময় তার বাড়ির সামনে একটি হাট বসান তবে এখন আর সেই হাট নেই। জমিদারের নামানুসারে নদীয়ার চাঁদ বাজারের পশ্চিম পাশের নাম গির্জার চর। বাংলাদেশের মহান মুক্তিযুদ্ধের সময় জমিদার গির্জাকণ্ঠ মুখোপাধ্যায় তার পরিবার নিয়ে পার্শ্ববর্তী দেশ ভারতে আশ্রয় নেন। কিন্তু দেশ স্বাধীন হওয়ার পর তিনি আর ফিরে আসেন নাই। এই জমিদার বাড়িটি দ্বিতল বিশিষ্ট একটি বাড়ি। এই বাড়ির নিচের তলায় বৈঠকখানা এবং উপরের তলায় শয়ন কক্ষ। পূর্বে উপরের তলায় উঠার জন্য একটি কাঠের হাতল বিশিষ্ট সিঁড়ি রয়েছে। বর্তমানে হাতল ভেঙ্গে গেছে তবে সিঁড়ি দিয়ে এখনো উপরের তলায় উঠা যায়। জমিদার বাড়িটিতে ১০ কক্ষ, ৫ টি দরজা এবং ১৬ টি জানালা রয়েছে। আগে উপরের তলায় লোহার রেলিং এবং টিনের চালযুক্ত বারান্দা ছিল কিন্তু এখন আর তা নাই। জমিদার বাড়িটির উপরের তলায় একটি লোহার সিন্দুক আছে যা সংরক্ষণের অভাবে মরিচা ধরে গেছে। জমিদার বাড়িটিতে রান্না করার জন্য একটি রান্না ঘর আছে। জমিদার বাড়ি "চাঁদড়া ঐতিহাসিক জমিদার বাড়ি - পাঁচুরিয়া ইউনিয়ন পরিষদ তথ্য বাতায়ন"। ১২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৭।  চাঁদড়া বাবু বাড়ি - বার্তাকণ্ঠ ডটকম[স্থায়ীভাবে অকার্যকর সংযোগ] "ইতিহাসের সাক্ষী ভবতারিণী কুটির"। SAMAKAL (ইংরেজি ভাষায়)। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।
হেমায়েত বাহিনী

হেমায়েত বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার স্বপক্ষে গঠিত একটি সশস্ত্র গেরিলা দল। এই সশস্ত্র গেরিলা বাহিনীটির নেতা ছিলেন হেমায়েত উদ্দিন, বীর বিক্রম। মুক্তিযুদ্ধকালীন সময়ে এই বাহিনীটির সাহসিকতা ও বীরত্বপূর্ণ কর্মের জন্য পাকিস্তানি বাহিনী সর্বদা ভীত-সন্ত্রস্ত থাকতো; এবং সাধারণ্যে এটি পরিচিতি লাভ করে নেতার নামানুসারে “হেমায়েত বাহিনী” হিসাবে। এই বাহিনীটি ইস্ট বেঙ্গল রেজিমেন্টের সৈনিক হেমায়েত উদ্দিনের নেতৃত্বে মুক্তিযুদ্ধ শুরুর পর পরই নানা বাহিনীর প্রশিক্ষণপ্রাপ্ত কজনকে নিয়ে গঠিত হয় ছোট্ট পরিসরে। ২৮ মার্চ, বাংলাদেশের মুক্তিযুদ্ধের একদম শুরুতেই হেমায়েত উদ্দিনের নেতৃত্বে ১৭ জন গেরিলা জয়দেবপুর ক্যান্টনমেন্ট আক্রমণ করে অস্ত্র ও গোলাবারুদ সংগ্রহ করে গোপালগঞ্জের টুপুরিয়া গ্রামে ফিরে যান। হেমায়েত উদ্দিন। "মুক্তিযোদ্ধা হেমায়েত উদ্দিন বীর বিক্রম আর নেই"। জাগোনিউজ২৪.কম অনলাইন। ২২ অক্টোবর ২০১৬। সংগ্রহের তারিখ ২১ ডিসেম্বর ২০১৭।  "হেমায়েত বাহিনীর সাহসিকতায় মুক্ত হয়েছিল কোটালীপাড়া"। বাংলা ট্রিবিউন অনলাইন। ৩ ডিসেম্বর ২০১৭। সংগ্রহের তারিখ ২১ ডিসেম্বর ২০১৭। [স্থায়ীভাবে অকার্যকর সংযোগ] "পাকিস্তানি সেনা ছাউনিতে মূর্তিমান আতঙ্কের নাম ছিল হেমায়েত বাহিনী"। বিডি টুডে অনলাইন। ৩ ডিসেম্বর ২০১৬। সংগ্রহের তারিখ ২১ ডিসেম্বর ২০১৭।
পশ্চিমবঙ্গ রাজ্য পুরাতাত্ত্বিক সংগ্রহালয়

রাজ্য পুরাতাত্ত্বিক সংগ্রহালয় ১৯৬২ সালে কলকাতায় প্রতিষ্ঠিত পশ্চিমবঙ্গ সরকার দ্বারা পরিচালত একটি রাষ্ট্রীয় প্রত্নতাত্ত্বিক সংগ্রহালয় বা জাদুঘর। প্রথম, মধ্য ও শেষ মধ্যবর্তী লৌহ যুগের শুশুনিয়া (বাঁকুড়া) এবং অন্যান্য স্থানগুলি, পাণ্ডু রাজার ঢিবি (বর্ধমান), পোড়ামাটির ভাস্কর্য, পাথর ও অন্যান্য প্রাক-ঐতিহাসিক পুরাতাত্ত্বিকদের বিরল সরঞ্জামসহ বিভিন্ন সংগ্রহ রয়েছে এই সংগ্রহালয়ে। এছাড়াও গুপ্ত, মৌর্য, শুঙ্গ, কুশান, পাল এবং মধ্যযুগীয় সময় প্রত্নতাত্ত্বিক বস্তু রয়েছে রাজ্য পুরাতাত্ত্বিক সংগ্রহালয়ে। ১৯৬৩ সালে খোলা 'ঐতিহাসিক শিল্প' বিভাগের একটি বড় অংশ রয়েছে যা অনেকগুলি প্রাচীন পোড়ামাটির, ব্রোঞ্জ, কাঠের খোদাই, বস্ত্র এবং পাণ্ডুলিপি প্রদর্শন করে। বিভিন্ন কার্ড সেট এবং অন্যান্য প্রকাশনা বিক্রি; কার্যক্রমগুলি ঐতিহাসিক স্থানগুলির অনুসন্ধান এবং খননকাজ অন্তর্ভুক্ত করেছে। পশ্চিমবঙ্গ রাজ্য প্রত্নতাত্ত্বিক গ্যালারী, ১ সত্যেন রায় রোড, বেহালা, কলকাতা ৭০০ ০৩৪। কলকাতার প্রত্নতাত্ত্বিক জাদুঘরটি ঐতিহাসিকদের, প্রত্নতাত্ত্বিকদের জন্য এবং সাধারণ মানুষের কাছে যথেষ্ট জনপ্রিয়। সংগ্রহালয়টি শনিবার থেকে বৃহস্পতিবার পর্যন্ত সকাল ১০.০০ টা থেকে বিকাল ৪.৩০ টা পর্যন্ত খোলা থাকে। একজন ব্যক্তির জন্য প্রবেশের মূল্য হল ₹২০ এবং ১৫ বছরের বা ১৫ বছরের কম বয়সের শিশুদের জন্য প্রবেশ বিনামূল্যে। Roopa-Lekhā। Printed at the I.M.H. Press, Chandri Chowk, Delhi, for the Fine Arts & Crafts Syndicate Limited, Delhi। ২০০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Susan L. Huntington (১ জানুয়ারি ১৯৮৪)। The "Påala-Sena" Schools of Sculpture। Brill Archive। পৃষ্ঠা 25–। আইএসবিএন 90-04-06856-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "West Bengal museums state archaeological"।  "State Archaeological Museum Kolkata Sightseeing"। ২০ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৭।
চার্লস চ্যাপলিন জুনিয়র

দ্বিতীয় চার্লস স্পেন্সার চ্যাপলিন (ইংরেজি: Charles Spencer Chaplin III; ৫ মে, ১৯২৫ – ২০ মার্চ, ১৯৬৮) ছিলেন একজন মার্কিন অভিনেতা। তিনি চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র। চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন। শৈশবে তাকে এবং তার ছোট ভাই সিডনিকে তার পিতামাতার তিক্ত বিবাহ বিচ্ছেদের পণ হিসেবে ব্যবহার করা হয়। তার পিতামাতার বিবাহ বিচ্ছেদের পর ১৯৩০ এর দশকের মাঝামাঝিতে তার মাতা এবং মাতামহ তাকে এবং তার ভাইকে লালন পালন করেন। এরপর থেকে তারা দুজন তার পিতার সাথে তাদের প্রায়শই যোগাযোগ হত। চ্যাপলিন হলিউডের ব্ল্যাক-ফক্স মিলিটারি ইনস্টিটিউটে এবং নিউ জার্সির লরেন্সভিলে লরেন্সভিল স্কুলে পড়াশুনা করেন। তিনি দ্বিতীয় বিশ্বযুদ্ধ চলাকালীন মার্কিন যুক্তরাষ্ট্রের সেনাবাহিনীতে কর্মরত ছিলেন। চ্যাপলিন ১৩টি চলচ্চিত্রে অভিনয় করেছেন। তিনি তাঁর পিতা চার্লি চ্যাপলিন পরিচালিত লাইমলাইট (১৯৫২) চলচ্চিত্রে অভিনয় করেন। ১৯৫৯ সালে তিনি গার্লস টাউন চলচ্চিত্রে তিনি নির্বাক চলচ্চিত্র যুগের আরেক বিখ্যাত কৌতুকাভিনেতা হ্যারল্ড লয়েডের পুত্র হ্যারল্ড লয়েড জুনিয়র ভূমিকায় অভিনয় করেন। তিনি তাঁর ভাই সিডনি আর্ল চ্যাপলিনের সাথে সার্কেল থিয়েটারের (বর্তমানে এল সেন্ট্রো থিয়েটার নামে পরিচিত) ইথান ফ্রোম মঞ্চনাটকে অভিনয় করেন। চ্যাপলিন ১৯৫৮ সালের ৬ আগস্ট সুজান ম্যাগনেসকে (জন্ম আনু. ১৯৩৬) বিয়ে করেন। তাঁরা ক্যালিফোর্নিয়ার লস অ্যাঞ্জেলেসে বসবাস করতেন। ১৯৫৯ সালের মে মাসে তাঁদের কন্যা সুজান ম্যারি চ্যাপলিন জন্মগ্রহণ করে। তাঁরা ১৯৫৯ সালের অক্টোবর মাসে আলাদা হয়ে যান এবং ১৯৫৯ সালের নভেম্বর মাসে তাঁদের বিবাহ বিচ্ছেদ হয়। ১৯৬০ সালে তিনি তাঁর পারিবারিক জীবন নিয়ে মাই ফাদার, চার্লি চ্যাপলিন শীর্ষক একটি বই লিখেন। চ্যাপলিন ১৯৬৮ সালের ২০ মার্চ ক্যালিফোর্নিয়ার সান্তা মোনিকায় ৪২ বছর বয়সে মৃত্যুবরণ করেন। তাঁকে হলিউড ফরেভার সিমেট্রির অ্যাবে অব দ্য সাল্মসে তাঁর মাতামহী লিলিয়ান কারিলো কারি গ্রের (১৮৮৮-১৯৮৫) এর পাশে সমাহিত করা হয়। লাইমলাইট (১৯৫২) - সঙ ফ্যাংস অব দ্য ওয়াইল্ড (১৯৫৪) - রজার হোয়ার্টন কলম্বাস ডিস্কোভার্স ক্রেউইঙ্কল (১৯৫৪) - জিমি হান্টার হাই স্কুল কনফিডেনশিয়াল (১৯৫৮) - কোইন নাইট অব দ্য কোয়ার্টার মুন (১৯৫৯) - গুন্ডা দ্য বিট জেনারেশন (১৯৫৯) - প্রেমিক দ্য বিগ অপারেটন (১৯৫৯) - বিল ট্র্যাগ গার্লস টাউন (১৯৫৯) - জো ক্যাট্‌স সেক্স কিটেন্‌স গো টু কলেজ (১৯৬০) - আগুন নিরাপত্তার প্রধান Robinson, পৃ. ৩৫৫, ৩৬৮। Robinson, পৃ. ৩৭৮। Grey, Lita (১৯৬৬)। My Life With Chaplin। Grove Press।  Chaplin, Lita Grey; Vance, Jeffrey (১৯৯৮)। Wife of the Life of the Party (ইংরেজি ভাষায়)। Lanham, MD: Scarecrow Press। আইএসবিএন 0-8108-3432-4।  Robinson, David (১৯৮৬) [১৯৮৫]। চ্যাপলিন: হিজ লাইফ অ্যান্ড আর্ট (ইংরেজি ভাষায়)। London: Paladin। আইএসবিএন 0-586-08544-0।  জীবনী প্রবেশদ্বার চলচ্চিত্র প্রবেশদ্বার ইন্টারনেট মুভি ডেটাবেজে চার্লস চ্যাপলিন জুনিয়র (ইংরেজি) ফাইন্ড এ গ্রেইভে চার্লস চ্যাপলিন জুনিয়র (ইংরেজি)
রোবট (দ্ব্যর্থতা নিরসন)

উইকিঅভিধানে রোবট শব্দটি খুঁজুন। রোবট হলো একধরনের বিশেষ যন্ত্র যা বিভিন্ন কাজ করতে ব্যবহার করা হয়। রোবট দ্বারা আরও বোঝানো হতে পারে: ইন্টারনেট রোবট- সফটওয়্যার এপ্লিকেশন যা স্বয়ংক্রিয়ভাবে ইন্টারনেটে বিভিন্ন কাজ করে। কৃষি রোবট-একধরনের রোবট যা কৃষি কাজে ব্যবহার করা হয়। স্বয়ংক্রিয় যন্ত্র- ("রোবট" নামেও পরিচিত) একধরনের যন্ত্র যা পরিচালক ছাড়াই কাজ করতে পারে। রোবট ভবন- থাইল্যান্ডের ব্যাংককে অবস্থিত একটি ভবন। বট (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মালাইকা অরোরা

মালাইকা অরোরা (জন্ম ২৩ আগস্ট ১৯৭৩) একজন ভারতীয় মডেল ও অভিনেত্রী। ভারতে এমটিভি চালু হবার পর তিনি ছিলেন চ্যানেলটির সবচেয়ে জনপ্রিয় ভিডিও জকি বা ভিজে। তিনি দ্রুত ভারতে একজন আকর্ষনীয় মডেল ও উপস্থাপিকায় পরিনত হন। মালাইকার মা একজন মালায়লী এবং বাবা একজন পাঞ্জাবী। তার পিতা অনিল অরোরা নৌবাহিনীতে কাজ করতেন। তার মায়ের নাম জয়েস পলিকার্প। মুম্বাইয়ের স্বামী বিবেকানন্দ স্কুল থেকে মালাইকা তার দশম গ্রেড সম্পন্ন করেন। তার খালা গ্রেস পলিকার্প ছিলেন সে বিদ্যালয়ের অধ্যক্ষ। তিনি হলি ক্রস কনভেন্ট উচ্চ বিদ্যালয়ের একজন প্রাক্তন ছাত্রীও ছিলেন যেখানে তিনি নবম গ্রেড পর্যন্ত পড়াশোনা করেছেন। মডেলিংকে পেশা হিসেবে নেবার আগে তিনি বরলা সোসাইটির কাছে বাসান্ত টকিসে থাকতেন। বিভিন্ন পুরস্কার বিতরনী অনুষ্ঠানে তার সপ্রতিভ উপস্থাপনায় মুগ্ধ হয়ে এমটিভি ইন্ডিয়া তাকে তাদের চ্যানেলে নিয়োগ দেয়। এখান থেকে তিনি তার মডেলিং জীবন প্রসারিত করেন। মালাইকা এসময় প্রভূত বিজ্ঞাপনে অংশ নিয়েছিলেন। এছাড়া হিন্দি চলচ্চিত্রে গানের চিত্রায়নে অংশ নিয়ে তিনি জনপ্রিয়তা পেয়েছেন। এর মধ্যে উল্লেখযোগ্য কিছু গান হচ্ছে ছাইয়া ছাইয়া (দিল সে ছবিতে শাহরুখ খানের বিপরীতে) এবং কাল ধামাল (কাল ছবিতে)। এর পর তিনি টেলিভশন ও মডেলিং ক্যারিয়ারে জোর দেন। আজা মেরি জান (১৯৯৩) দিল সে.." (১৯৯৮) ... বিশেষ উপস্থিতি (ছাইয়া ছাইয়া গানে) বিচ্ছু (২০০০) ... কিরন (বিশেষ উপস্থিতি) ইন্ডিয়ান (২০০১) কাঁটে (২০০২) ... লিসা মা তুঝে সালাম (২০০২) ... বিশেষ উপস্থিতি কাল (২০০৫) ... বিশেষ উপস্থিতি (কাল ধামাল গানে) হেই বেবি (২০০৭) ... বিশেষ উপস্থিতি ওম শান্তি ওম (২০০৭) ... বিশেষ উপস্থিতি ইএমআই (২০০৮) হ্যালো ইন্ডিয়া (২০০৯) হাউসফুল (২০১০) হ্যাপি নিউ ইয়ার (২০১৪) নাচ বালিয়ে নামে একটি নাচের অনুষ্ঠানে তিনি বিচারকের দায়িত্ব পালন করেন। এ অনুষ্ঠানের পরের পর্বেও তিনি বিচার কার্য করছেন। ব্যক্তিগত জীবনে তিনি বলিউড অভিনেতা আরবাজ খানের স্ত্রী ছিলেন, যার সাথে একটি কফির বিজ্ঞাপনে তার প্রথম দেখা হয়েছিল। তাদের আরহান নামে একটি পুত্র-সন্তান রয়েছে। তার বোন অমৃতা অরোরা একজন বলিউড অভিনেত্রী। তার প্রাক্তন স্বামী আরবাজ খানের ভাই সালমান খান খ্যাতিমান বলিউড নায়ক, আরেক ভাই সোহেল খানও বলিউডে অভিনয় করেছেন। "Munni turns 37!"। Times of India। ২০১০-১০-২৬ তারিখে মূল থেকে আর্কাইভ করা। সংগ্রহের তারিখ ২০১০-১০-২৩।  "Chembur will always be our home"। Indian Cinema Gallery। ২৩ অক্টোবর ২০১৪। ২৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৭।  "Malaika Arora – Biography"। Netglimse.com। ৬ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ৬ মে ২০১০।  http://www.hindustantimes.com/bollywood/malaika-arora-khan-arbaaz-khan-confirm-separation-read-their-statement/story-juNCJdjvd6odcZgBn95wYL.html উইকিমিডিয়া কমন্সে মালাইকা অরোরা সংক্রান্ত মিডিয়া রয়েছে। ইন্টারনেট মুভি ডেটাবেজে Malaika Arora (ইংরেজি) ইন্সটাগ্রামে মালাইকা অরোরা